text: Advarsel: Risiko for skybrud
  26 juli 2014 kl. 06.47
  Meteorologerne advarer mod voldsomt vejr i dag. Der er risiko for skybrud flere steder.
  Efter mange varme sommerdage sker der i dag et vejrskifte.
  Og sikke et: Flere steder er der risiko for skybrud, hvor der kan falde 15 mm regn på en halv time. 
  Der er også risiko for kraftig torden, med vindstød på over 15 m/s, advarer DMI.
  Skybrud medfører fare for oversvømmelse af lavtliggende områder, oversvømmelse af kældre og vand på vejene.
  Kraftig torden medfører fare for lynbrande og risiko for nedbrud af elektriske systemer.
  